Latvijas vēstnieks Itālijā

Latvijas Republikas vēstnieks Itālijas Republikā ir Latvijas Republikas ārkārtējais un pilnvarotais vēstnieks, kurš pilda oficiālā pārstāvja amatu  Itālijā, kā arī nerezidējošā vēstnieka funkcijas Maltā, Albānijā un Sanmarīno. Viņš ir arī pastāvīgais pārstāvis ANO Pārtikas un lauksaimniecības organzicācijā (FAO). Vēstniecība kopš 1997. gada atrodas Via Giovanni Battista Martini 13 Romā.

1940. gada vasarā Latvijas sūtnis Arnolds Spekke pēc Latvijas okupācijas bija spiests pamest savu amatu, bet Latvijas sūtniecības ēku Itālijas valdība nodeva savai tālaika sabiedrotajai Padomju Savienībai.

Pēc Otrā pasaules kara beigām Itālijas valdība neatzina padomju okupācijas laika Latvijas PSR valsts varas un pārvaldes iestādes par likumīgām.

Sūtņu un vēstnieku uzskaitījums 

 Miķelis Valters (1919—1924), no 1919. gada oktobra Latvijas valdības diplomātiskais pārstāvis Romā, no 1921. gada ārkārtējais sūtnis un pilnvarotais ministrs Itālijā, Spānijā un Portugālē ar rezidenci Romā
 Vilis Šūmanis  (1924—1926), Latvijas ārkārtējais sūtnis un pilnvarotais ministrs Itālijā
 Pēteris Sēja (1927—1933), Latvijas ārkārtējais sūtnis un pilnvarotais ministrs Itālijā, Albānijā, Bulgārijā un Grieķijā ar rezidenci Romā
 Arnolds Spekke (1933—1940), Latvijas ārkārtējais sūtnis un pilnvarotais ministrs Itālijā, Albānijā, Bulgārijā un Grieķijā ar rezidenci Romā

 Mārtiņš Perts (1997—2002), Latvijas ārkārtējais un pilnvarotais vēstnieks Itālijā, Sanmarīno un Maltā
 Jānis Lūsis (2002—2006), Latvijas ārkārtējais un pilnvarotais vēstnieks Itālijā, Albānijā, Sanmarīno un Maltā 
 Astra Kurme (2006—2011), Latvijas ārkārtējā un pilnvarotā vēstniece Itālijā, Albānijā, Sanmarīno un Maltā
 Elita Kuzma (2012—2013), Latvijas ārkārtējā un pilnvarotā vēstniece Itālijā, Albānijā, Sanmarīno un Maltā 
 Artis Bērtulis (2013—2018), Latvijas ārkārtējais un pilnvarotais vēstnieks Itālijā, Albānijā, Sanmarīno un Maltā
 Solvita Āboltiņa (kopš 2018), Latvijas ārkārtējā un pilnvarotā vēstniece Itālijā, Albānijā, Sanmarīno un Maltā

Atsauces